Alexis Binner

**Alexis Emanuel Binner** (s. 3. joulukuuta 1998 Stocksund, Ruotsi) on ruotsalainen jääkiekkopuolustaja, joka edustaa SM-liigajoukkue Turun Palloseuraa.

## Ura
Binnerin kasvattajaseura on Stocksunds IF. Hän siirtyi juniorina sittemmin SDE:hen, jonka U16-joukkueen varakapteenina Binner toimi kaudella 2013–2014. Kaudeksi 2014–2015 Binner siirtyi Yhdysvaltoihin ja USPHL 18U-juniorisarjan Selects Academyyn. Green Bay Gamblers varasi hänet 35. pelaajana USHL:n varaustilaisuudessa 2015. Kauden 2015–2016 Binner pelasi suurimmaksi osaksi Selects Academyssa, jossa hän voitti USPHL 18U-sarjan mestaruuden ja valittiin parhaaksi puolustajaksi. Binner pelasi myös yhden USHL-ottelun Gamblersissa. Kauden 2016–2017 hän pelasi siellä kokonaan. Vuosina 2017–2019 Binner kävi Mainen yliopistoa.

Kaudeksi 2019–2020 Binner palasi kotimaahansa ja siirtyi Ruotsin toiseksi korkeimmalle sarjatasolle HockeyAllsvenskan-joukkue Västervikiin. Hän pelasi alkukaudella 27 runkosarjaottelua tehopistein 3+9=12, kunnes joulukuussa 2019 Binner siirtyi samassa sarjassa pelaavan AIK:n joukkueeseen, josta vastaavasti Västervikin suuntaan siirtyi puolustaja Oskar Drugge. Hän pelasi siellä loppukaudella 23 runkosarjaottelua tehopistein 2+3=5.

Binner siirtyi kaudeksi 2020–2021 Ruotsin kolmanneksi korkeimmalle sarjatasolle Hockeyettan-joukkue Karlskronaan. Hän nousi joukkueen varakapteeniksi. Tammikuussa 2021 Binner siirtyi samassa sarjassa pelaavaan Huddingeen. Kaudeksi 2021–2022 hän siirtyi edellisenä keväänä Allsvenskanista Hockeyettaniin pudonneen Väsbyn riveihin. Lokakuussa 2021 Binner palasi kuitenkin Huddingeen. Huhtikuussa 2022 hän teki seuran kanssa vuoden mittaisen jatkosopimuksen.

Lokakuussa 2023 Binner siirtyi loppukauden 2023–2024 kattavalla sopimuksella Puolaan Polska Hokej Ligan STS Sanokiin. Hän aloitti pääsarjauransa tekemällä 25 runkosarjaottelussa 2+8=10, kunnes tammikuussa 2024 Binner siirtyi loppukaudeksi Tanskaan Metal Ligaenin Herning Blue Foxiin, kun Sanok oli menettänyt mahdollisuutensa pudotuspeleihin. Blue Fox otti Binneriin yhteyttä häntä Sanokissa valmentaneen Elmo Aittolan kautta, joka toimi aiemmin Blue Foxin U20-joukkueen päävalmentajana.

Kaudeksi 2024–2025 Binner siirtyi vuoden mittaisella sopimuksella Ranskaan Ligue Magnusin Brûleurs de Loups de Grenobleen. Hän teki yli piste per peli-tahdilla 43 runkosarjaottelussa tehot 12+32=44, joilla Binner sijoittui liigan puolustajien pistepörssissä toiseksi edellään vain joukkuetoveri Kyle Hardy sekä koko pistepörssissä kahdeksanneksi. Pudotuspeleissä hän teki 14 ottelussa tehot 3+12=15, joilla Binner voitti Ligue Magnusin syöttöpörssin sekä jakoib Grenoblen sisäisen pistepörssin voiton Christophe Boivinin kanssa. Viidennessä finaaliottelussa 5. huhtikuuta 2025 Ducs d’Angersia vastaan hän teki joukkueensa 6–2-voittoon päättyneen ottelun voittomaalin, joka ratkaisi Grenoblelle Ranskan-mestaruuden. Binner teki ottelussa myös kaksi syöttöpistettä. Hän edusti joukkuetta kauden aikana myös Continental Cupissa, joka päättyi hopeaan. Huhtikuussa 2025 Binner teki Grenoblen kanssa vuoden mittaisen jatkosopimuksen.

Kesken kauden 2025–2026, tammikuussa 2026 Binner siirtyi loppukauden kattavalla sopimuksella SM-liigajoukkue Turun Palloseuraan.

## Tilastot

## Lähteet

*
*
*

### Viitteet